**Likumprojekta „Grozījumi Apgrūtināto teritoriju informācijas sistēmas likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2014.gada 15.maija Eiropas Parlamenta un Padomes direktīva Nr.2014/61/ES par pasākumiem ātrdarbīgu elektronisko sakaru tīklu izvēršanas izmaksu samazināšanai (turpmāk – direktīva).Ministru kabineta 2015.gada 29.septembra sēdes protokola Nr. 51, 65.§, 8.3.punkts.Ministru kabineta 2015.gada 22.decembra rīkojuma Nr.806 “Par konceptuālo ziņojumu “Par pasākumiem ātrdarbīgu elektronisko sakaru tīklu izvēršanas izmaksu samazināšanai”” 6.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts „Grozījumi Apgrūtināto teritoriju informācijas sistēmas likumā”(turpmāk – Projekts) izstrādāts, lai izpildītu direktīvas 4.panta 2. punktā noteiktās prasības, kas paredz pienākumu dalībvalstij nodrošināt valsts institūciju rīcībā esošās informācijas par infrastruktūru pieejamību līdz 2017.gada 1.janvārim. Pašreiz Apgrūtināto teritoriju informācijas sistēmas likuma pārejas noteikumu 3.punktā ir noteikts, ka datus par aizsargjoslām un objektiem datu sniedzējam pirmreizēji jāiesniedz Apgrūtināto teritoriju informācijas sistēmā (turpmāk – ATIS), sākot ar 2014.gada 1.janvāri. Pirmreizējie dati iesniedzami ne vēlāk kā līdz 2017.gada 31.decembrim. Informācijas sistēmas pārzinis pirmreizēji iesniegtos datus ATIS reģistrēs, sākot ar 2016.gada 1.janvāri, savukārt ATIS esošo datu sagatavošanu un izsniegšanu paredzēts nodrošināt, sākot ar 2018.gada 1.janvāri. Jāņem vērā, ka direktīvas 4.panta 2. un 3.punktā noteikts, ka informācijas minimums par jebkura tīkla operatora fizisko infrastruktūru jādara pieejams vienotajā informācijas punktā līdz 2017.gada 1.janvārim. Tāpēc nepieciešami grozījumi Apgrūtināto teritoriju informācijas sistēmas likumā, paredzot, ka direktīvas prasību ieviešanai nepieciešamie dati Valsts zemes dienestam iesniedzami līdz 2016.gada 31.decembrim, bet Valsts zemes dienests nodrošina šo datu sagatavošanu un izsniegšanu, sākot ar 2017.gada 1.janvāri.Likumprojektā „Ātrdarbīga elektronisko sakaru tīkla likums” (VSS-1365) ir paredzēts noteikt, ka vienotajā informācijas punktā pieejamais informācijas minimums (ATIS dati par tīkla operatora fiziskās infrastruktūras aizsargjoslām un fizisko infrastruktūru – atrašanās vieta kartē, infrastruktūras veids atbilstoši ATIS objektu klasifikatoram un datu sniedzējs) ir vispārpieejama informācija. Šāda norma ir nepieciešama, lai nodrošinātu direktīvas un minētā likumprojekta mērķa īstenošanu – atvieglot un stimulēt sadarbības procesu pirms ātrdarbīgu elektronisko sakaru tīklu būvdarbu uzsākšanas, veicinot esošās fiziskās infrastruktūras koplietošanu un jaunas fiziskās infrastruktūras efektīvāku būvniecību, nolūkā samazināt būvdarbu izmaksas. Nenosakot, ka informācija ir vispārpieejama, sagaidāms, ka komersanti, iesniedzot datus ATIS, norādīs, ka informācija ir komercnoslēpums. Tādā gadījumā Valsts zemes dienestam nebūs tiesību šo informāciju darīt pieejamu vienotajā informācijas punktā un attiecīgi ievērot direktīvas prasības. Lai minētā norma nenonāktu pretrunā ar Apgrūtināto teritoriju informācijas sistēmas likuma 10.panta piekto daļu, to ir nepieciešams papildināt ar otro teikumu, kas paredz noteikt, ka ATIS datus, kas saskaņā ar Ātrdarbīga elektronisko sakaru tīkla likumā noteikto ir vispārpieejama informācija, izsniedz kā vispārpieejamu informāciju arī, ja datu sniedzējs norādījis uz tās ierobežotas pieejamības statusu. Tāpat 10.panta piektajā daļā nepieciešams noteikt izņēmumu, nosakot, ka datu sniedzējs var informēt par datu ierobežotas pieejamības statusu tikai attiecībā uz datiem par objektiem, bet ne par apgrūtināto teritoriju datiem. Apgrūtinātā teritorija saskaņā ar Apgrūtināto teritoriju informācijas sistēmas likuma 1.pantā noteikto ir teritorija, kurai atbilstoši likumam ir noteikti lietošanas tiesību aprobežojumi. Ņemot vērā, ka apgrūtinātās teritorijas ir nosakāmas uz likuma pamata un tajā noteiktos lietošanas tiesību ierobežojumus ir nepieciešams zināt visām personām, tad dati par apgrūtinātajām teritorijām nevar būt ierobežotas pieejamības dati. Turklāt Apgrūtināto teritoriju informācijas sistēmas likuma 6.pantā ir noteikts, ka ATIS automātiski attēlo apgrūtinātās teritorijas robežu un tikai tādā gadījumā, ja ATIS nevar automātiski attēlot apgrūtinātās teritorijas robežu, datus sniedz datu sniedzējs. Līdz ar to pamatā apgrūtinātās teritorijas robežu ATIS attēlos automātiski. Valsts zemes dienestam valsts budžeta finansējums 2016.gadam ir piešķirts nepilnā apmērā – 155 817 *euro*. Valsts zemes dienestam šo piešķirto valsts budžeta līdzekļu ietvaros būs iespējams nodrošināt datu par apgrūtinātām teritorijām un objektiem, kas nepieciešami direktīvas prasību ieviešanai, reģistrēšanas uzsākšanu ATIS, bet nav pietiekams citu datu reģistrācijai ATIS.Lai izpildītu direktīvas prasību – darīt pieejamu minimālo informāciju par tādu infrastruktūru, kur var izvietot ātrdarbīgu elektronisko sakaru tīklu elementus, atskaitot kabeļus un informāciju par optiskajiem kabeļiem, Projektā ir noteikti tie datu sniedzēji, kuru īpašumā vai valdījumā ir direktīvā noteikto nozaru infrastruktūra. Minētajiem datu sniedzējiem dati ATIS būs jāiesniedz ātrāk nekā pārējiem datu sniedzējiem. Pārējiem datu sniedzējiem, kuru īpašumā vai valdījumā nav direktīvā noteikto nozaru infrastruktūra, saglabājams esošais datu iesniegšanas termiņš.Atbilstoši direktīvai Valsts zemes dienestam jānodrošina šo datu pieejamība (izsniegšana pēc pieprasījuma) no 2017.gada 1.janvāra.Ministru kabineta komitejas 2015.gada 7.decembra sēdes protokola Nr.34 2.§ 1.punkts nosaka, ka Sabiedrisko pakalpojumu regulēšanas komisija strīdu izskatīšanai nepieciešamo informāciju no Apgrūtināto teritoriju informācijas sistēmas datiem saņem par maksu. Šādas maksas iekasēšana ir atļauta direktīvas 10.panta 4.punktā. Saskaņā ar likumprojektā „Ātrdarbīga elektronisko sakaru tīkla likums” (VSS-1365) ietverto regulējumu Sabiedrisko pakalpojumu regulēšanas komisija šo civiltiesisko strīdu izskatīšanu nenodrošinās bez maksas, bet strīdā iesaistītā puse par strīda izskatīšanu veiks maksājumu Sabiedrisko pakalpojumu regulēšanas komisijas noteiktā apmērā. Līdz ar to nav arī pamata saņemt nepieciešamo informāciju bez maksas un informācija Sabiedrisko pakalpojumu regulēšanas komisijai būtu jāiesniedz strīdā iesaistītajām pusēm, kurām attiecīgo informāciju no Apgrūtināto teritoriju informācijas sistēmas būs iespēja saņemt par maksu vai bez maksas atbilstoši Apgrūtināto teritoriju informācijas sistēmas likuma 12.pantam, ja persona vienlaicīgi būs uzskatāma par datu sniedzēju Apgrūtināto teritoriju informācijas sistēmai. |
| 3. | Projekta izstrādē iesaistītās institūcijas | Satiksmes ministrija, Valsts zemes dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tie Apgrūtināto teritoriju informācijas sistēmas likumā noteiktie datu sniedzēji, kuru infrastruktūru skar direktīvas nosacījumi, Valsts zemes dienests un vietējās pašvaldības, valsts institūcijas, objektu, kas izraisa aizsargjoslas, turētāji, kā arī citas ieinteresētās personas. |
| 2. | Tiesiskā regulējuma ietekme uz tautsaimniecību un administratīvo slogu | Ietekme uz Apgrūtināto teritoriju informācijas sistēmas likumā noteiktajiem datu sniedzējiem, kuru infrastruktūru skar direktīvas nosacījumi, ir nebūtiska, jo, lai gan datu sniegšanas termiņš samazināsies par vienu gadu (ne vēlāk kā līdz 2016.gada 31.janvārim), nekā tas bija paredzēts līdz šim (2017.gada 31.decembris), saskaņā ar Apgrūtināto teritoriju informācijas sistēmas likuma pārejas noteikumu 3.punktu datu sniedzēji datus pirmreizēji var iesniegt, sākot ar 2014.gada 1.janvāri.Valsts zemes dienests ATIS reģistrētos datus uzsāks sagatavot un izsniegt vienu gadu ātrāk (sākot ar 2017.gada 1.janvāri), nekā tas bija paredzēts līdz šim (2018.gada 1.janvāris). Sabiedrība vienu gadu ātrāk (no 2017.gada 1.janvāra) saņems likumprojektā “Ātrdarbīga elektronisko sakaru tīkla likums” paredzēto darbību veikšanai nepieciešamos datus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (euro) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2016 gadu | Izmaiņas, salīdzinot ar 2016 gadu | Izmaiņas, salīdzinot ar 2016 gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 105 476 | 105 476 | 105 476 |
| 2.1. valsts pamatbudžets | 0 | 0 | 105 476 | 105 476 | 105 476 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -105 476 | -105 476 | -105 476 |
| 3.1. valsts pamatbudžets | 0 | 0 | -105 476 | -105 476 | -105 476 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins | Nav. |
| 6.2. detalizēts izdevumu aprēķins | ATIS detalizēts izdevumu aprēķins 2017.gadam un turpmākajiem gadiem:**Izmaksas 2017.gadā un turpmākajos gados EUR 105 476**

|  |  |
| --- | --- |
| Atalgojums kopā {1100}: | **81 279** |
| Daļas vadītājs (35.saime, IVA līmenis, 11.mēnešalgas grupa)  | 1 amata vieta x EUR 1382 amatalga x 12 mēneši = **EUR 16 584** |
| Vecākais metodikas eksperts (35.saime, III līmenis, 10.mēnešalgu grupa)  | 1 amata vieta x EUR 1252 amatalga x 12 mēneši = **EUR 15 024** |
| Ģeoinformātikas inženieris (20.saime, II līmenis, 9.mēnešalgas grupa)  | 5 amata vietas x EUR 827,85 amatalga x 12 mēneši = **EUR 49 671** |
| Piemaksas, prēmijas un naudas balvas{1140}:  | Nav |
| Darba devēja valsts sociālās apdrošināšanas obligātās iemaksas {1210}  | (atalgojums EUR 81 279 + kompensācija EUR 4 064) \* 23,59% = **EUR 20 133** |
| Darba devēja pabalsti un kompensācijas, no kuriem aprēķina ienākuma nodokli, valsts sociālās apdrošināšanas obligātās iemaksa {1221}  | 5% no EUR 81 279 aprēķinātās mēnešalgas gadam = **EUR 4 064** |

 |
| 7. Cita informācija | ATIS programmnodrošinājums tika realizēts Eiropas Reģionālās attīstības fonda Ģeotelpiskās informācijas sistēmas „Valsts zemes dienesta ģeotelpisko datu ģeotelpiskās informācijas sistēmas izveide” projekta ietvaros 2015.gada I pusgadā, bet, lai nodrošinātu kvalitatīvu datu reģistrāciju ATIS, Valsts zemes dienestam ir jāveic liela apjoma manuāla apgrūtināto teritoriju datu kārtošana, kā arī jānodrošina datu kārtošanas procesa administrēšana un uzraudzība, vienlaicīgi uzturot nekustamā īpašuma objekta apgrūtinājumu klasifikatoru. Pirms likumprojekta izstrādes Valsts zemes dienestam nepieciešamais finansējums informācijas par apgrūtinātām teritorijām un objektiem reģistrēšanai ATIS bija norādīts 2014.gada 17.decembra likuma „Grozījumi Apgrūtināto teritoriju informācijas sistēmas likumā” sākotnējās ietekmes novērtējuma ziņojumā (anotācijā), kur minēts, ka 2016.gadam ir nepieciešams saņemt valsts budžeta finansējumu 261 293 *euro* apmērā un 2017.gadam un turpmākajiem gadiem – 512 090 *euro* apmērā ik gadu. Tomēr Ministru kabineta 2015.gada 31.augusta ārkārtas sēdē (prot. Nr.43, 4.§, 10.punkts) Ministru kabinets atbalstīja ikgadēju līdzekļu pārdali tikai 155 817 *euro* apmērā esošā budžeta ietvaros no Tieslietu ministrijas budžeta apakšprogrammas 03.03.00 „Juridiskās palīdzības nodrošināšana” uz budžeta programmu 07.00.00 „Nekustamā īpašuma tiesību politikas īstenošana, lai Valsts zemes dienests nodrošinātu informācijas par apgrūtinātām teritorijām un objektiem reģistrēšanu un uzkrāšanu ATIS, sākot ar 2016.gadu. Nesaņemot papildus nepieciešamo finansējumu (2016., 2017. un 2018.gadam un turpmākajiem gadiem 105 476 *euro* apmērā), Valsts zemes dienestam būs iespējams nodrošināt informācijas par apgrūtinātām teritorijām un objektiem reģistrēšanu ATIS tikai piešķirto valsts budžeta līdzekļu ietvaros, nevis pilnā apmērā, kas rada iespējamību nepilnīgai direktīvas prasību ieviešanai.Finansējums 105 476 *euro* apmērā tiks izlietots atlīdzībai, lai, sākot ar 2017.gada 1.janvāri, nodrošinātu ATIS esošo datu sagatavošanu un izsniegšanu, kā arī, lai nodrošinātu ATIS esošās informācijas kvalitāti (t.i. atbilstību reālajai situācijai), veicot regulāru datu atjaunināšanas procesu. Likumprojektā ietverto normu īstenošanai Tieslietu ministrijas apakšprogrammā “Nekustamā īpašuma tiesību politikas īstenošana” (Valsts zemes dienests) netiks veidotas jaunas amata vietas.Atbilstoši Ministru kabineta 2015.gada 22.decembra rīkojuma Nr.806 9.punktam jautājums par līdzekļu piešķiršanu Tieslietu ministrijai vienotā informācijas punkta izveides īstenošanai tiks skatīts 2017.gada valsts budžeta likumprojekta un likumprojekta par vidēja termiņa budžeta ietvaru 2017., 2018. un 2019.gadam sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām atbilstoši valsts budžeta finansiālām iespējām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Lai pilnībā nodrošinātu direktīvas prasību izpildi, ir izstrādāts likumprojekts „Ātrdarbīga elektronisko sakaru tīkla likums” (VSS-1365) un likumprojekts “Grozījumi Civilprocesa likumā” (VSS-283).
 |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Direktīva nosaka, ka dalībvalstis līdz 2016.gada 1.janvārim pieņem un publicē normatīvos un administratīvos aktus, kas nepieciešami, lai izpildītu šīs direktīvas prasības. Dalībvalstis minētos aktus piemēro no 2016.gada 1.jūlija. |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014.gada 15.maija direktīva Nr.2014/61/ES par pasākumiem ātrdarbīgu elektronisko sakaru tīklu izvēršanas izmaksu samazināšanai (publicēta “Eiropas Savienības Oficiālajā Vēstnesī” L155/41 2014.gada 23.maijā). |
|  A |  B |  C |  D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 4.panta 2.punkts | Projekta 2.pants | Direktīvas normas pārņemtas pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? |  Direktīva rīcības brīvības dalībvalstīm neparedz. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
|  Cita informācija | Nav. |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem** **Pasākumi šo saistību izpildei** |
|  |  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar.  | Projekts šo jomu neskar.  | Projekts šo jomu neskar.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Satiksmes ministrija informēja sabiedrību par Projekta izstrādi, ievietojot Satiksmes ministrijas tīmekļvietnē sadaļā „Sabiedrības līdzdalība” paziņojumu par līdzdalības procesu un nodrošinot iespēju ieinteresētajām personām izteikt viedokli un priekšlikumus. |
| 2. | Sabiedrības līdzdalība projekta izstrādē | Projekta izstrādes procesā kā sabiedrības līdzdalības veids tika izmantots paziņojums Satiksmes ministrijas tīmekļvietnē par līdzdalības procesu. |
| 3. | Sabiedrības līdzdalības rezultāti | Priekšlikumi vai iebildumi par Projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Projekts šo jomu neskar. |
| 3. | Cita informācija | Nav. |

Satiksmes ministra vietā -

vides aizsardzības un reģionālās attīstības ministrs K. Gerhards

Vīza: valsts sekretāra vietā –

valsts sekretāra vietniece Dž. Innusa

21.07.2016. 14:03

2434

Z.Kanberga

Direktora vietniece

67028109, zita.kanberga@sam.gov.lv